<classify> IDARA ya Ukaguzi wa Shule imefanya ukaguzi maalumu katika shule kongwe 91 za sekondari nchini kwa lengo kufuatilia usimamizi na uendeshaji.Pia, kamati hiyo imebaini changamoto zinazosababisha shule hizo, kutofanya vizuri katika mitihani ya ndani na ya kitaifa.Mkurugenzi wa Idara hiyo, Euphrasia Buchuma, amesema matokeo ya ukaguzi huo, yatawekwa hadharani hivi karibuni.Alisema hayo katika hotuba yake ya kumkaribisha Waziri wa Elimu, Sayansi na Teknolojia, Profesa Joyce Ndalichako, hivi karibuni mjini Morogoro kufungua kikao kazi cha Wadhibiti Wakuu wa Ubora wa shule kutoka kanda na wilaya nchini.Buchuma alisema ukaguzi huo maalumu ulifanyika mwaka 20182019, ambapo pia idara imefanya ukaguzi wa shule zinazotoa huduma za bweni na hosteli nchini, kubaini kama kuna ukiukwaji wa taratibu zilizowekwa na wizara, ikiwemo utoaji wa huduma za hosteli bila kuzingatia vigezo vya ubora.Alisema, ukaguzi huo ulifanyika katika shule 1,371 ambapo wadhibiti ubora wa shule wamekuwa wakitoa ushauri wa namna ya kuboresha utoaji wa huduma za bweni na hoteli kwa wanafunzi ili kuleta ustawi kwa wanafunzi.Amesema kwa mwaka 201819 idara imelenga kufanya tathmini ya jumla katika asasi 11,327, ambayo sawa na asilimia 50 ya asasi zote nchini.Buchuma alisema kwa kipindi cha nusu mwaka Julai hadi Desemba 2018, Idara ililenga kukagua jumla ya asasi 5,664 zikiwemo shule za awali na msingi 4,393, shule za sekondari 1,240 na vyuo vya ualimu 31.Amesema katika kutekeleza malengo hayo, idara iliweza kukagua jumla ya asasi 3,761 sawa na asilimia 33, hiyo ikijumuisha shule 3,138 za msingi na awali sawa na asilimia 36, wakati sekondari na vyuo vya ualimu 31 sawa na asilimia 50 ikiwa ni sawa na asilimia 33 ya malengo ya mwaka.Takwimu hizi zinaonesha kwamba ili tukamilishe malengo ya mwaka, tunapaswa kukagua asilimia 73 ya asasi zilizobaki na kikao hiki kimeandaliwa mahususi ili kuwawezesha washiriki kuweka mikakati na mipango kazi kwa lengo la kuhakikisha kuwa tunafikia malengo tuliyojiwekea kwa wakati na ufanisi, Buchuma.Ofisa Elimu wa Mkoa wa Morogoro, Joyce Baravuga akitoa salamu za mkoa kwa niaba ya maofisa elimu, alisema kumekuwepo na ushirikiano mzuri kati ya Wadhibiti Ubora wa Kanda na Wilaya na maofisa elimu wa ngazi za wilaya, hususani wa mkoa huo, hivyo kuwezesha kupandisha ufaulu wa shule za msingi na sekondari.  <topic>: KITAIFA 